Կուն Ջին

**Կուն Ջին,** NetherRealm Studios-ի *[[Mortal Kombat]]* մարտական խաղի ֆրանշիզայի կերպար: Նա առաջին անգամ հայտնվել է *Mortal Kombat X* տեսախաղում (2015) որպես Շաոլինի նետաձիգ և Շաոլինի ներկայացուցիչ Կուն Լաոյի ազգական, ով միանում է նոր սերնդի հերոսներին՝ պաշտպանելու Երկիրը չար այլաշխարհիկ ուժերից։ Կուն Ջինը օգտագործում է նետ ու աղեղ՝ մերձամարտի և հեռահար կռվի համար։

Կուն Ջինը Mortal Kombat շարքի առաջին տղամարդ ԼԳԲՏ կերպարն է։

## Կոնցեպտ և դիզայն
Կուն Ջինը առաջին անգամ երևացել է Mortal Kombat X-ի թրեյլերներում և խաղի ուղիղ հեռարձակումներում 2015 թվականի մարտին։ Ըստ NetherRealm Studios-ի, նրա ստեղծումը այն բանի արդյունքն էր, որ ընկերությունը ցանկանում էր որ սերիալում լինի և՛ նետաձիգ, և՛ Կուն Լաոյի ազգական կերպար: Նրա հիմնական հագուստը ներշնչված է մոնղոլ քոչվոր նետաձիգներից, և նա այն կրում է որպես հերոսի իր դերի ընդունման խորհրդանիշ։

Կուն Ջինը հաստատվել է որպես շարքի առաջին գեյ կերպար սոցիալական ցանցերում NetherRealm Studios-ի պատմության և ձայնավորման ռեժիսոր Դոմինիկ Չյանչիոլոյի կողմից։ Թեև սրա մասին բացահայտորեն չի նշվում Mortal Kombat X-ում, խաղի սյուժեի ռեժիմում երկխոսության ընթացքում ակնարկվում է Կուն Ջինի սեռական կողմնորոշման մասին։ Այդ զրույցում Ռեյդենը համոզում է նրան շարունակել Շաոլինի վանականներ եղած իր ազգակիցների ժառանգությունը։ Կուն Ջինը արտահայտում է իր վախը, որ Շաոլինները կարող են նրան չընդունել այնպիսին, ինչպիսին նա կա, սակայն Ռեյդենը նրան վստահեցնում է, պատասխանելով՝ «Նրանք կարևորում են միայն այն, ինչ կա քո սրտում, ոչ թե այն, թե ում է ցանկանում քո սիրտը»: Նրա և Տանյայի միջև նախամարտային երկխոսություններից մեկում նույնպես ակնարկվում է նրա անհետաքրքրվածության մասին հակառակ սեռի հանդեպ։

*[[Kotaku|Kotaku-]]*ից Էվան Նարսիսը գրել է Կուն Ջինի խաղաոճի մասին. «Նրա շարժումների ոճը համապատասխանում է այն ոճին, որը ես նախընտրում եմ մարտական խաղեր խաղալիս՝ արագ հարվածներ՝ մրցակիցներին հեռու պահելով»։

*Mortal Kombat X-*ում (2015թ.) Կուն Ջինը ներկայացվում է որպես լեգենդար հերոս Մեծ Կուն Լաոյի հետնորդ և Շաոլինյան վանական Կուն Լաոյի զարմիկ, ով խաղի իրադարձությունների ընթացքում վերածվել է չար Ծեր Աստված Շիննոկի կողմից ապականված ուրվականի։ Կուն Լաոյի մահից հետո Կուն Ջինը իր ընտանիքի հետ տեղափոխվում է Միացյալ Նահանգներ և ապրում աղքատության մեջ։ Նա ապրում է գողի կյանքով, մինչև Ռեյդենը համոզում է նրան լքել իր քրեական գործունեությունը և մարզվել Շաոլինյան Վու Շի ակադեմիայում։ Ռեյդենի համահիմնադրած Սպիտակ Լոտոս կազմակերպության անդամ լինելով՝ Կուն Ջինը պայքարում է Քեսսի Քեյջի ռազմական ստորաբաժանման ներքո՝ հետ մղելով Արտաշխարհի և Ներաշխարհի թշնամական ուժերը։ Նա դեռ չի հայտնվել այլ խաղերում, բայց հիշատակվում է Mortal Kombat 11-ում, որտեղ հաստատվում է իր Կուն Լաոյի զարմիկ լինելը։

Կուն Ջինը հայտնվում է 2015 թվականի Mortal Kombat X նախապատմական կոմիքսների մինիսերիաների տասներկուերորդ և վերջին համարում, որը հրատարակել է DC Comics-ը և տեղի է ունենում խաղային պատմվածքից առաջ։

Լյուիս Թանը մարմնավորել է կերպարին չհրապարակված Mortal Kombat X: Generations վեբ-սերիալում, որը նախատեսվում էր որպես 2011-13 թվականների Mortal Kombat: Legacy վեբ-սերիալի շաուրնակություն։

## Քննադատություն
Կուն Ջինի սեռական կողմնորոշման բացահայտումը Mortal Kombat X-ում արժանացավ մեդիայի ուշադրությանը: Houston Press-ից Ջեֆ Ռաուները իր կարծիքը հայտնեց խաղերում հոմոֆոբիայի վերաբերյալ. «Համոզմունք կա, որ միասեռական կերպարի ներառումը քաղաքական քայլ է, որը չի համապատասխանում իրականությանը»։ «Պեյստ»-ից Թոդ Հարպերը նկարագրել է Կուն Ջինի նույնասեռական լինելու հարցը որպես «բարդ», նշելով, որ ինքը ոչ հստակ զգացմունքներ ունի հարցի շուրջ. մի կողմից՝ նա ուրախ է, որ Կուն Ջինի միջոցով NetherRealm Studios-ը կատարել է մի ուժեղ քայլ՝ հարգանքների սահմաններում ցույց տալով քվիր ասիական մարդու, որի պակասը զգացվում է մեդիայում։ Մյուս կողմից՝ Հարպերը մտահոգություններ էր հայտնել այն մասին, թե հնարավոր կլինի արդյոք Կուն Ջինի ինքնությունը ներկայացնել առանց ստերեոտիպերով առաջ շարժվելու, համեմատելով այն խնդրահարույց կերպարների հետ, ինչպիսին է Street Fighter խաղի Poison-ը։

Կուն Ջինի համասեռամոլ լինելու հետ կապված  GameRevolution-ից Ջեյմս Քոզանիտիսը 2016 թվականին դասակարգել է Կուն Ջինին տեսախաղերում ամենաուշագրավ հինգ ԼԳԲՏ կերպարների ցանկում։ 2019 թվականի հունվարին Pink News-ից Էլլա Բրեյդվուդը զեկուցել է սոցիալական մեդիայի արձագանքների մասին՝ կապված Mortal Kombat 11-ի կերպարների ցանկի առաջին հայտարարության հետ, և նշել, որ սերիայի բազմաթիվ երկրպագուներ ցանկանում էին տեսնել Կուն Ջինին՝ որպես խաղային կերպար։ Ջասպերը կարծում էր, որ կերպարն ունի մեծ պոտենցիալ՝ որպես նոր սերնդի հերոսներից «սուր լեզու ունեցող» կերպար, ով մղված է սոցիալական բանդիտիզմի՝ աղքատ զանգվածների հանդեպ իր համակրանքի պատճառով, և որ նրա սեքսուալությունը քննարկող տեսարանը «շատ լավ էր արված և շատ ողջունելի էր», սակայն դժգոհել է այն բանից, որ կերպարը շատ քիչ անգամ է երևացել Mortal Kombat X-ում առաջին անգամ հայտնվելուց հետո։

«Արս Տեխնիկա»-ից Սամ Մաչկովիչը նշել է, որ Կուն Ջինը, ում փայտը կարելի էր վերածել աղեղի, լավ օրինակ է այնպիսի մի կերպարի, ով առաջարկում է խաղաոճ, որը երբեք չի հայնտվել Mortal Kombat շարքի խաղերում։ «*Den of Geek*»-ից Գևին Ջասպերը Կուն Ջինին դասակարգել է 2019 թվականի խաղային կերպարների ցանկի 52-րդ տեղում, նշելով, որ նրա կերպարը «ամենաանհետաքրքիրն» է Mortal Kombat X-ի նոր կերպարներից։

## Ծանոթագրություններ